# Minimalni standardi znanja pri Dramsko gledališki delavnici

## 1. Letnik

* Razumevanje soodvisnosti v skupini, delovanje v skladu s principi skupinske dinamike.
* Uporaba petih čutil za vzpostavitev prezence.
* Uporaba kvalitete ranljivosti.
* Razumevanje osnov nastopanja in uporaba igralskih orodij za samopomoč pri le-tem.
* Prepoznavanje lastnega občutka in spoprijemanje z adekvatnostjo izraza.
* Razvijanje uporabe imaginacije za kreiranje enostavne zgodbe, memoriranja, vplivanja na spremembo počutja, rokovanj z imaginarnimi predmeti.
* Razumevanje osnov odrskega prostora in svoje vloge v njem.

## 2. Letnik

* Razumevanje uporabe fizičnega in imaginarnega igralskega telesa.
* Delovanje v skladu s principi dramske improvizacije in improvizacije v paru.
* Skrb za partnerja.
* Resnično odzivanje na imaginarne impulze.
* Poznavanje vprašanj, ki spodbudijo uspavano domišljijo in njihova uporaba v praksi.
* Razumevanje nujnosti postavljanja ustvarjalnih ovir in praktično delo na izbranih ovirah.
* Razumevanje principov odrske dejavnosti.
* Začrtovanje osebnega prostora v javnosti.
* Svoboda osebnega prostora in soočanje z zadregami.
* Nastop privatnega momenta pred publiko.

## 3. letnik

* Razumevanje strokovne terminologije uprizoritvenega procesa.
* Razumevanje vsebinskih razsežnosti izbranega besedila.
* Razumevanje funkcije (vloge) lika v predstavi, prizoru, zgodbi.
* Sposobnost samostojnega dela na vlogi ter prizoru.
* Uporaba igralskega orodja substitucije za vzpostavitev resničnega odziva na predlagan dramski odnos do partnerja, dogodka, predmeta , stališč.
* Prepoznavanje dramskega v izbrani situaciji, razvijanje situacije.
* Prodiranje v skrivnost glavne naloge lika, iskanje njegovega cilja.
* Upoštevanje vztrajnosti in dokončnosti, logike in doslednosti.
* Soočanje s svobodo in inovativnostjo v izbiri strategij, ki bi izbrani lik lahko pripeljale do želenega cilja.
* Ustvariti prepričljiv dramski prizor.
* Suveren nastop.
* Dosleden doprinos k skupinskemu delu.

## 4. letnik

* Razumevanje dela režiserja.
* Razumevanje procesa razvoja koncepta.
* Razumevanje govorice scene, kostuma, mizanscene, glasbe, ambienta.
* Poznavanje osnovnih pojmov in bistvenih deležnikov sodobnih uprizoritvenih praks.
* Kritičen odnos do obravnavanih vsebin.
* Sposobnost razvoja in vodenja procesa dela.
* Razumevanje kontekstualizacije in umeščanja umetniškega dela v javnost.
* Sposobnost samostojnega dela na uprizoritvi.
* Razumevanje kaj je aktivni glagol in zakaj je za igranje pomemben.
* Razumevanje nenehnosti in učinkovitosti akcije.
* Sposobnost vključevanja notranjega monolog v dialogu.
* Razumevanje in uporaba treh različnih kvalitet gibanja karakterja.
* Razumevanje in uporaba psiholoških gest.
* Prepoznavanje značilnosti lika ki določajo izbiro njegovega delovanja in obnašanja.
* Celostno oblikovanje vloge in karakterja, kostum, maska, rekviziti.
* Upoštevanje ali ustvarjanje atmosfere in odzivanje nanajo.
* Suveren nastop.
* Dosleden doprinos k skupinskemu delu.